විනිසුරුවරුන්ට අභූත චෝදනා කළොත් අධිකරණයේ ස්වාධීනත්වය වෙනුවෙන් නීතිඥ ප්රජාව පෙරට එනවා  කොළඹ නීතිඥ සංගමයේ ප්රධානී කියයි
අධිකරණ අමාත්යවරයා පාර්ලිමේන්තු වරප්රසාදවලට මුවාවී නීතියට අනුව හා ස්වාධීනව තීන්දු ලබාදෙන විනිසුරුවරුන්ට අභූත චෝදනා නඟමින් තවදුරටත් කටයුතු කරන්නේ නම් ඊට එරෙහිව අධිකරණයේ ස්වාධීනත්වය රැකීම සඳහා 20000ක් වූ නීතිඥ ප්රජාව පෙරට එන්නේ යැයි කොළඹ මහෙස්ත්රාත් අධිකරණ නීතිඥ සංගමයේ සභාපති ජ්යෙෂ්ඨ නීතිඥ ගුණරත්න වන්නිනායක මහතා පැවසීය දේශපාලනඥයන් විනාශ කළ අප රටේ ගෞරවය මෙතෙක් දුරට හෝ රඳා පවතින්නේ මේ රටේ අධිකරණ පද්ධතිය නීතියට අනුව හා ස්වාධීනව තීන්දු තීරණ ලබාදීම නිසා බවද පැවසූ ජ්යෙෂ්ඨ නීතිඥ ගුණරත්න වන්නිනායක මහතා අධිකරණ අමාත්යරවයා උත්සාහ දරනුයේ දේශපාලනඥයන්ට හීලෑ කරගත නොහැකි කීර්තිමත් විනිසුරුවරුන් පලවා සිය හිතවතුන් එකී තනතුරුවලට පත්කර ගැනීමට බවද පැවසීය අධිකරණ අමාත්ය ආචාර්ය විජයදාස රාජපක්ෂ මහතා පාර්ලිමේන්තු වරප්රසාදවලට මුවාවී අධිකරණ විනිසුරුවරුන් සම්බන්ධයෙන් කළ ප්රකාශයක් සම්බන්ධයෙන් කරුණු දැක්වීම සඳහා කැඳවා තිබූ මාධ්ය සාකච්ඡාවකදී වැඩිදුරටත් අදහස් දක්වමින් ජ්යෙෂ්ඨ නීතිඥ ගුණරත්න වන්නිනායක මහතා මෙසේ ද පැවසීය අධිකරණ අමාත්යවරයා පාර්ලිමේන්තුවේදී සිදුකළ එම ප්රකාශය නීතිඥවරුන් හැටියට අප දැඩි ලෙස හෙළා දකිනවා අධිකරණ අමාත්යවරයකු හෝ වෙනත් දේශපාලනඥයකු කුමන අභූත චෝදනාවක් නැඟුවත් ඒවාට පිළිතුරු දෙන්න විනිසුරුතුමන්ලාට අවස්ථාවක් නොමැති නිසයි අපි මේ ප්රවෘත්ති සාකච්ඡාව පවත්වන්නේ අධිකරණ අමාත්යවරයාගේ එකී ප්රකාශය ද්වේෂසහගත ප්රකාශයක් වගේම අධිකරණයේ ස්වාධීනත්වයට එල්ල කළ ප්රහාරයක් අධිකරණ අමාත්යවරයාට යම් අසාධාරණයක් වුණා නම් එය අගවිනිසුරුවරයාට හෝ ජනාධිපතිවරයාට පැමිණිලි කර විසඳාගත යුතුව තිබුණා අද අපි මේකට ඉඩ දුන්නොත් හෙටත් තවත් දේශපාලනඥයෙක් ඕනෑම පාදඩ වැඩක් කරලා තමන්ට වාසිදායක තීන්දුවක් අධිකරණයෙන් නොලැබුණ විට පාර්ලිමේන්තු වරප්රසාදවලට මුවාවෙලා විනිසුරුවරුන් විවේචනය කරන්න පුළුවන් නීතිඥවරුන් ලෙස අපි ඒවාට ඉඩදෙන්න සූදානම් නෑ අද අපේ රටේ විධායකය හා ව්යවස්ථාදායකය විනාශ වෙලා තියෙන්නේ අධිකරණයේ පමණයි ගෞරවය රැකිලා තියෙන්නේ දේශපාලන අරමුණු ඉටුකර ගැනීමේ අරමුණින් අධිකරණයට හා විනිසුරුවරුන්ට ප්රහාර එල්ල කරන්න එපා එහෙම වුණොත් අධිකරණයේ ස්වාධීනත්වයත් විනාශ වේවි අධිකරණ අමාත්යවරයා කාගේ හරි ලණුවක් කාලා අධිකරණ සේවා කොමිෂන් සභාවේ සභාපතිවරයාව හා තවත් ඉලක්කගත විනිසුරුවරුන් කිහිපදෙනකු විවේචනය කිරීමෙන් පෙන්නුම් කරන්නේ තමන් ඇතුළු දේශපාලනඥයන් කියන දේ නොකළොත් ඔවුනට අහිතකර ප්රතිඵල ලැබනෙවා කියන එකයි ඔබලා රට කාලා විනාශ කළා එනිසා අධිකරණයත් විනාශ කරන්න එපා කියලා ඉල්ලා සිටිනවා එම ප්රවෘත්ති සාකච්ඡාවට කොළඹ නීතිඥ සංගමයේ ලේකම් නීතිඥ චින්තක ප්රනාන්දු උප සභාපති නීතිඥ සංජීව ඇන්තනි විධායක සභික නීතිඥ අසංක පෙරේරා හා ජ්යෙෂ්ඨ නීතිඥ රෙක්සි ගොඩ්වින් පියදාස යන මහත්වරු ද සහභාගි වූහ ඒජේඒ අබේනායක